Document ID: 32007R0100

ΚΑΝΟΝΙΣΜΌΣ (ΕΚ) αριθ. 100/2007 ΤΗΣ ΕΠΙΤΡΟΠΉΣ
της 1ης Φεβρουαρίου 2007
για τροποποίηση του κανονισμού (ΕΚ) αριθ. 877/2004 για λεπτομέρειες εφαρμογής του κανονισμού (ΕΚ) αριθ. 2200/96 του Συμβουλίου όσον αφορά την ανακοίνωση των τιμών που διαπιστώνονται στις αγορές για ορισμένα νωπά οπωροκηπευτικά, λόγω της προσχώρησης της Βουλγαρίας και της Ρουμανίας στην Ευρωπαϊκή Ένωση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη προσχώρησης της Βουλγαρίας και της Ρουμανίας,
την πράξη προσχώρησης της Βουλγαρίας και της Ρουμανίας, και ιδίως το άρθρο 56,
Εκτιμώντας τα ακόλουθα:
(1)
Το άρθρο 28 παράγραφος 1 του κανονισμού (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1) υποχρεώνει τα κράτη μέλη να κοινοποιούν στην Επιτροπή, για κάθε ημέρα εμπορίας κατά τη διάρκεια καθεμιάς από τις σχετικές περιόδους εμπορίας, τις τιμές που διαπιστώνονται στις αντιπροσωπευτικές τους αγορές παραγωγής, για ορισμένα προϊόντα καθορισμένων εμπορικών χαρακτηριστικών, όπως η ποικιλία ή ο τύπος, η κατηγορία, το μέγεθος και η συσκευασία.
(2)
Το παράρτημα του κανονισμού (ΕΚ) αριθ. 877/2004 της Επιτροπής (2) περιλαμβάνει κατάλογο των αντιπροσωπευτικών αγορών στις οποίες διατίθεται στο εμπόριο σημαντικό τμήμα της εγχώριας παραγωγής συγκεκριμένου προϊόντος καθ' όλη την περίοδο εμπορίας ή κατά τη διάρκεια μίας εκ των επιμέρους περιόδων της περιόδου εμπορίας.
(3)
Λόγω της προσχώρησης της Βουλγαρίας και της Ρουμανίας στην Ευρωπαϊκή Ένωση την 1η Ιανουαρίου 2007, πρέπει να καθοριστούν γι’ αυτές αντιπροσωπευτικές αγορές.
(4)
Συνεπώς, ο κανονισμός (ΕΚ) αριθ. 877/2004 πρέπει να τροποποιηθεί αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 877/2004 τροποποιείται ως εξής:
α)
στον κατάλογο των αντιπροσωπευτικών αγορών προστίθεται η «Sofia (BG)» για τα ακόλουθα προϊόντα: «Ντομάτες», «Μελιτζάνες», «Καρπούζια», «Πεπόνια», «Βερίκοκα», «Ροδάκινα», «Επιτραπέζια σταφύλια», «Κεράσια», «Αγγούρια», «Δαμάσκηνα» και «Γλυκοπιπεριές»·
β)
στον κατάλογο των αντιπροσωπευτικών αγορών προστίθεται η «Bucharest (RO)» για τα ακόλουθα προϊόντα: «Ντομάτες», «Μελιτζάνες», «Καρπούζια», «Βερίκοκα», «Μήλα», «Κεράσια», «Αγγούρια», «Σκόρδα», «Καρότα», «Δαμάσκηνα», «Γλυκοπιπεριές», «Κρεμμύδια» και «Φασόλια».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Φεβρουαρίου 2007.

Labels: 2
17
6
12
18
15